29.6.2023
FI
Euroopan unionin virallinen lehti
L 165/109
2 artikla Määritelmät Tässä asetuksessa tarkoitetaan 1)
’lähetyksellä’ tavaroita, jotka kuuluvat saman virallisen todistuksen, virallisen varmennuksen tai muun asiakirjan piiriin ja jotka kuljetetaan samalla kuljetusvälineellä, ja jos kyseessä ovat vähittäiskaupan tavarat, jotka lähetetään samasta muussa Yhdistyneen kuningaskunnan osassa kuin Pohjois-Irlannissa sijaitsevasta luetteloon sisältyvästä laitoksesta ja toimitetaan samaan luetteloon sisältyvään laitokseen Pohjois-Irlannissa, ja jos kyseessä ovat istutetta­ viksi tarkoitetut kasvit, mukaan lukien siemenperuna, tai maa- tai metsätalouskäytössä olleet koneet ja ajoneuvot, jotka lähettää ammattimainen toimija muusta Yhdistyneen kuningaskunnan osasta kuin Pohjois-Irlannista ja jotka vastaanottaa ammattimainen toimija Pohjois-Irlannissa;
2)
’vähittäiskaupan tavaroilla’ seuraavanlaisia tavaroita, jotka toimitetaan jakelukeskuksiin, kuten valvotuissa lämpöti­ loissa pidettävien vähittäiskaupan tavaroiden jakeluterminaaleihin, markettien jakelukeskuksiin, tukkuliikkeisiin ja myyntipisteisiin, tai joita esimerkiksi ateriapalvelutoimijat, tehdasruokalat, laitosruokalat, ravintolat ja muut saman­ kaltaiset elintarvikepalvelutoimijat ja -kaupat toimittavat suoraan loppukuluttajalle: a) eläin- tai kasviperäiset tuotteet; b) muut kuin istutettaviksi tarkoitetut kasvit, jotka sisältyvät asetuksen (EU) 2016/2031 72 artiklan 1 kohdan, 73 artiklan tai 74 artiklan 1 kohdan mukaisesti annetussa täytäntöönpanosäädöksessä vahvistettuun luetteloon; c) yhdistelmätuotteet; d) muut kuin a, b ja c alakohdassa tarkoitetut elintarvikkeet; e) elintarvikekontaktimateriaalit; f) asetuksen (EY) N:o 1069/2009 soveltamisalaan kuuluvat myyntivalmiit lemmikkieläinten ruoat ja koiran puru­ luut;
3)
’markkinoille saattamisella’ tämän asetuksen 1 artiklan 1 kohdan a ja b alakohdassa tarkoitettujen tavaroiden pitämistä toimijan hallussa myyntitarkoituksessa, mukaan lukien myytäväksi tarjoaminen ja kaikenlainen joko veloituksetta tai korvausta vastaan tapahtuva siirtäminen sekä itse myynti, jakelu ja muut kyseisten tavaroiden siirtomuodot;
4)
’loppukuluttajalla ’ vähittäiskaupan tavaran kuluttajaa, joka ei käytä tavaraa mihinkään liiketoimeen tai -toimintaan;
5)
’muualta maailmasta peräisin olevilla vähittäiskaupan tavaroilla’ muista kolmansista maista kuin Yhdistyneestä kuningaskunnasta peräisin olevista hyödykkeistä koostuvia vähittäiskaupan tavaroita, jotka tuodaan muihin Yhdis­ tyneen kuningaskunnan osiin kuin Pohjois-Irlantiin;
6)
’eläinperäisillä tuotteilla’ ihmisravinnoksi tarkoitettuja vähittäiskaupan tavaroita, jotka koostuvat a) eläinperäisistä elintarvikkeista, mukaan lukien hunaja ja veri; b) ihmisravinnoksi tarkoitetuista elävistä simpukoista, elävistä piikkinahkaisista, elävistä vaippaeläimistä ja elävistä merikotiloista; c) muista eläimistä, jotka on tarkoitus valmistaa toimitettavaksi elävinä loppukuluttajalle;
7)
’kasviperäisillä tuotteilla’ ihmisravinnoksi tarkoitettuja vähittäiskaupan tavaroita, jotka koostuvat kasveista ja niistä saatavista tuotteista, käsitelty aines mukaan lukien;